text: Knivstikkeri i Esbjerg
  17 december 2014 kl. 09.24
  En 49-årig mand fra Esbjerg bliver i dag klokken 10.30 fremstillet i grundlovsforhør i retten i Esbjerg. Han er sigtet for grov vold.
  I forbindelse med tumult i en lejlighed på Gl. Vardevej i Esbjerg blev en 29-årig mand tirsdag aften stukket flere gange med kniv.
  Alarmcentralen fik anmeldelsen klokken 18.37. Offeret er ifølge lægerne i stabil tilstand.
  Den 49-årige har overfor politiet erkendt, at det var ham, der stak med kniven. Han blev anholdt, da han var på vej væk fra lejligheden.
  